Naungpale (civitas)
Naungpalè fuit minima civitas inter eas quas Britanni, Birmania anno 1886 debellata, in provincia Civitatum Karenni posuerunt; sub imperio Birmanorum civitati Bawlake tributaria fuerat. Haec civitas superficiem 30 milium passuum quadratorum habuit, et incolas (anno 1892) fere 5000; praepositus ab anno 1897 fuit myoza Hkun Chi. Caput civitatis fuit oppidum Naungpalè. Anno 1947, territorium pars Civitatis Karenni Birmaniae liberae factum est.

 Index civitatum Karen

Bibliographia 
 Scott, J. G.. Gazetteer of Upper Burma and the Shan States. 5 voll. (Rangoon: Superintendent, Government Printing, 1900) pars 2 vol. 2 pp. 654–655.

Civitates Karen